Թէեւ Արամ վաղաժամ վախճանեցաւ եւ ժամանակը չունեցաւ իր կերտած ազատ ու անկախ Հայաստանը պաշտպանելու Լենին-Քեմալ սադրանքին դէմ, այդուհանդերձ՝ Հայաստանի անկախութեան առաջին ամիսներու կեանքին մէջ անգամ, իբրեւ ներքին գործոց նախարարի՝ ան յաջողեցաւ երկաթեայ կամքով ու արդար խստապահանջութեամբ կարգ ու կանոն հաստատել որբերու եւ գաղթականներու անձեւ քաոս ներկայացնող նորանկախ Հայաստանի ներքին կեանքին մէջ: